เวียดนามอ่วม ไต้ฝุ่นตาลัสถล่มยับ สังเวยแล้ว14 เรือสินค้าล่มกลางทะเล (คลิป)
(ภาพถ่ายดาวเทียมของNasa:ไต้ฝุ่นดาลัสเคลื่อนตัวถล่มเวียดนาม),ชาวเวียดนามอ่วมอรทัย เผชิญพายุไต้ฝุ่นตาลัส ก่อให้เกิดฝนตกหนักในภาคเหนือและภาคกลาง ทำน้ำท่วมฉับพลัน ดินถล่มในหลายพื้นที่ เรือสินค้าล่มอับปางกลางทะเล ยอดผู้เสียชีวิตเพิ่มเป็นอย่างน้อย 14 รายแล้ว,เมื่อ 18 ก.ค. สำนักข่าวต่างประเทศ รายงานพายุไต้ฝุ่น ตาลัส (Talas) พัดถล่มเวียดนาม ก่อให้เกิดฝนตกหนักทั้งภาคเหนือและภาคกลาง เกิดน้ำท่วมฉับพลันในหลายพื้นที่ อาคารบ้านเรือนได้รับความเสียหาย และมีผู้เสียชีวิตแล้วอย่างน้อย 14 ราย หลังจากพายุตาลัสได้เคลื่อนตัวขึ้นฝั่งเวียดนาม เมื่อเช้าวันจันทร์ที่ 17 ก.ค.ที่ผ่านมา โดยตามรายงานของคณะกรรมการศูนย์ป้องกันภัยพิบัติแห่งชาติเวียดนาม ระบุว่า พายุตาลัส ได้ส่งผลให้บ้านพังเสียหายเกือบ 500 หลังและเกิดน้ำท่วมฉับพลันพื้นที่ทางการเกษตรเกือบ 9 พันไร่ ใน 9 จังหวัดของเวียดนาม,ที่จังหวัดเหงะอาน ทางภาคเหนือของเวียดนาม อิทธิพลของไต้ฝุ่นตาลัส ทำให้ต้นไม้หักโค่นจำนวนมากล้มลงมาบนถนน กีดขวางการจราจร ขณะที่มีหญิงคนหนึ่งในจังหวัดเหงะอาน เสียชีวิตเนื่องจากหลังคาบ้านถล่มลงมาทับ นอกจากนั้น ยังเกิดเหตุเรือสินค้า ระวาง 5,100 ตัน ล่มอับปางนอกชายฝั่งของจังหวัด เมื่อตอนบ่ายของวันที่ 17 ก.ค. โดยเรือสินค้าลำนี้มีลูกเรือ 13 คน ในจำนวนนี้ได้รับการช่วยเหลือแล้ว 6 ราย ส่วนอีก 6 รายยังสูญหาย และมีลูกเรือหนึ่งรายเสียชีวิต,ทั้งนี้ ไต้ฝุ่น ตาลัส นับเป็นไต้ฝุ่นลูกที่ 2 ที่พัดถล่มเวียดนามในปีนี้ โดยสำนักอุตุนิยมวิทยาคาดการณ์ว่า จะมีพายุไต้ฝุ่นและพายุโซนร้อนก่อตัวในทะเลจีนใต้ถึง 13-15 ลูก,ชมคลิป ,ที่นี่
ชาวเวียดนามอ่วมอรทัย เผชิญพายุไต้ฝุ่นตาลัส ก่อให้เกิดฝนตกหนักในภาคเหนือและภาคกลาง ทำน้ำท่วมฉับพลัน ดินถล่มในหลายพื้นที่ เรือสินค้าล่มอับปางกลางทะเล ยอดผู้เสียชีวิตเพิ่มเป็นอย่างน้อย 14 รายแล้ว
ไต้ฝุ่นตาลัส,ไต้ฝุ่นตาลัส ถล่มเวียดนาม,ตาลัส,เวียดนาม,ทะเลจีนใต้